Sülysáp Nagyközség Önkormányzata Képviselő-testületének

22/2010. (XII. 28.) önkormányzati rendelete

a szociális ellátások helyi szabályairól
EGYSÉGES SZERKEZETBEN
a módosításáról szóló 5/2011. (III. 21.), 14/2011. (VIII. 19.), 25/2011. (XII. 15.), 5/2012. (III. 23.) és 14/2012. (V. 22.) önkormányzati rendelettel
Sülysáp Nagyközség Önkormányzatának Képviselő-testülete az Alkotmány 44/A. § (2) bekezdésével, a helyi önkormányzatokról szóló 1990. évi LXV. törvény 16. § (1) bekezdésével és a szociális igazgatásról és a szociális ellátásokról szóló 1993. évi III. törvény 1. § (2), 10. § (1), 26. §, 32. § (3), 38. § (9), 62. § (2), 952. § (1) és 132. § (4) bekezdésével kapott felhatalmazása alapján a következőket rendeli el:

I.  Fejezet

Általános rendelkezések

1. A rendelet célja és hatálya

1. § E rendelet célja, hogy a szociális biztonság megteremtése és megőrzése érdekében – a szociális igazgatásról és a szociális ellátásokról szóló 1993. évi III. törvény (a továbbiakban: Sztv.) felhatalmazásával és előírásaival összhangban – meghatározza a Sülysáp Nagyközség Önkormányzata (a továbbiakban: Önkormányzat) által biztosított egyes szociális ellátások formáit, szervezetét, a szociális ellátásokra való jogosultság feltételeit, valamint érvényesítésének garanciáit.

2. § E rendelet hatálya – az Sztv. 6. §, 7. § (1) és 32/A. § (1) bekezdésében foglaltak figyelembe vételével – az Sztv. 3. § (1)-(3) bekezdésében meghatározott személyekre terjed ki.

2. A rendeletben szabályozott szociális ellátások formái 

3. § Az Önkormányzat a szociálisan rászorulók részére – az e rendeletben szabályozott módon –

a) pénzbeli szociális ellátásokat,

b) természetben nyújtott szociális ellátásokat, valamint

c) személyes gondoskodás útján nyújtott szociális ellátásokat

biztosít.

4. § E rendelet alkalmazásában jövedelem, vagyon, család, háztartás, hozzátartozó, egyedülálló, egyedül élő, hajléktalan alatt az Sztv. 4. § (1) bekezdésének vonatkozó pontjában foglaltakat kell érteni.

II.  Fejezet

Pénzbeli szociális ellátások

5. § Az Önkormányzat által nyújtott pénzbeli szociális ellátások formái:

a) lakásfenntartási támogatás,

b) átmeneti segély,

c) temetési segély.

d) aktív korúak ellátása keretében:

da) rendszeres szociális segély,
db) foglalkoztatást helyettesítő támogatás
.

3. Lakásfenntartási támogatás

6. § A normatív lakásfenntartási támogatásra való jogosultság – Szt. 38-39 §-ában foglaltakon túli – feltétele, hogy a kérelmező a lakókörnyezete rendezettségének biztosítására vonatkozó alábbi feltételeket – a kérelem benyújtásáig, majd folyamatosan – teljesítse: 

a) az általa életvitelszerűen lakott ház vagy lakás rendeltetésszerű használata, az ingatlan állagának és rendeltetésszerű használhatóságának, valamint higiénikus állapotának folyamatos biztosítása,

b) a lakáshoz tartozó udvar rendben tartása, különös tekintettel a szemét és lom eltávolítására,

c) az ingatlanhoz tartozó kert rendeltetésszerű használata, művelése, a szükséges növényvédelmi védekezési feladatok időben történő végzése; amennyiben a kert nem áll művelés alatt, a terület rendszeres kaszálása, gyommentesítése,

d) a lakótelek közterülettel érintkező részein a járda, továbbá az úttestig terjedő zöldsáv területének a gondozása, tisztán tartása, szemét- és gyommentesítése; téli időszakban a hó- és síkosságmentesítése,

e) az ingatlan valamint a hozzá tartozó kert, udvar, melléképületek rágcsálóktól, kártevőktől való rendszeres mentesítése,

f) állattartásra szolgáló épületek folyamatos tisztántartása, fertőtlenítése, az állati alom szükségszerű elszállítása, vagy annak a termőföldbe történő bedolgozása.

6/A. §
 

4. Vissza nem térítendő önkormányzati segély

7. § (1) Az Önkormányzat a létfenntartást veszélyeztető rendkívüli élethelyzetbe került, valamint időszakosan vagy tartósan létfenntartási gonddal küzdő személyek részére vissza nem térítendő önkormányzati segélyt nyújt. 

(2) Elsősorban azokat a személyeket kell vissza nem térítendő önkormányzati segélyben részesíteni, akik

a) önmaguk, illetve családjuk létfenntartásáról más módon nem tudnak gondoskodni, vagy

b)  alkalmanként jelentkező, nem várt többletkiadások – így különösen betegséghez, halálesethez, elemi kár elhárításához, a válsághelyzetben lévő várandós anya gyermekének megtartásához, iskoláztatáshoz, a gyermek fogadásának előkészítéséhez, a nevelésbe vett gyermek családjával való kapcsolattartásához, a gyermek családba való visszakerülésének elősegítéséhez kapcsolódó kiadások – miatt, illetve a gyermek hátrányos helyzete miatt anyagi segítségre szorulnak.

c)    
d) 
(3) Önkormányzati segély abban az esetben állapítható meg, ha a családban az egy főre számított havi jövedelem nem haladja meg az öregségi nyugdíj mindenkori összegének 150 %-át, egyedül élő esetében annak 200 %-át.

(4) Önkormányzati segély eseti jelleggel egyösszegben vagy legfeljebb hat hónapos időszakra havi rendszerességgel adható. 

(5) Az önkormányzati segély egyszeri, illetve havi összege legfeljebb az öregségi nyugdíj mindenkori legkisebb összegének 50 %-áig terjedhet.A segély természetbeni szociális ellátás formájában is nyújtható az Sztv. 45. § (9) bekezdése szerint.
(6) Az elhunyt személy eltemettetésének költségeihez való hozzájárulásként megállapított önkormányzati segély összege nem lehet kevesebb a helyben szokásos legolcsóbb temetés költségének 10 %-ánál, de elérheti annak teljes összegét, ha a temetési költségek viselése a kérelmező vagy családja létfenntartását veszélyezteti.

(7) Az  önkormányzati segélyt – a Képviselő-testület által ráruházott hatáskörben – a polgármester állapítja meg.
(8) .

5. Visszatérítendő önkormányzati segély

8. §  (1) Az Önkormányzat a közeli hozzátartozó halála miatt a létfenntartást veszélyeztető nehéz élethelyzetbe került, ezért időszakosan létfenntartási gonddal küzdő személyek részére – az e rendeletben szabályozott módon – pénzintézeti tevékenységnek nem minősülő kamatmentes kölcsön formájában visszatérítendő önkormányzati segélyt nyújt, a temetési költségek rendezésére.
(2) A kamatmentes kölcsön annak adható, akinek családjában az egy főre számított havi jövedelem nem haladja meg az öregségi nyugdíj mindenkori összegének 150 %-át, egyedül élő esetében annak 200 %-át.

(3) A kölcsön összege a helyben szokásos legolcsóbb temetés költségéig terjedhet, és legfeljebb 12 hónapos részletre nyújtható.

(4) Az Önkormányzat a kölcsön összegét – számla ellenében – közvetlenül a temetkezési szolgáltatónak fizeti ki. A kölcsönt iránti kérelmet az a hozzátartozó nyújthatja be, akinek a nevére a temetési számla szól.

(5) A vissza nem fizetett kölcsön összege adók módjára behajtható. Ha az adós két egymást követő alkalommal nem teljesíti részletfizetési kötelezettségét, az Önkormányzat jogosult visszafizettetni a kölcsön teljes fennmaradt összegét vagy a végrehajtási eljárást megindítani.

(6) A kamatmentes kölcsönt – a Képviselő-testület által az Önkormányzat szervezeti és működési szabályzatában rá ruházott hatáskörében – a polgármester állapítja meg.

6. Az önkormányzati segély kifizetése, folyósítása és felhasználásának ellenőrzése
9. §  (1) Az egyösszegű önkormányzati segélyt a megállapítását követő 2 munkanapon belül ki kell fizetni az önkormányzat házipénztárából. A több hónapra megállapított segély havi összegei minden hónap első szerdáján kerülnek kifizetésre. 
(2) Amennyiben az önkormányzati segély rászorultságnak megfelelő felhasználása nem látszik biztosítottnak, az azt megállapító határozatban ki kell jelölni a családsegítő szolgálat munkatársát, hogy a kérelmezővel együttműködve gondoskodjon a segély döntésnek megfelelő felhasználásáról.
(3) 
(4) 
(5) 
(6) 
(7) 
(8) 
6/A. Aktív korúak ellátása

9/A. § (1) Az aktív korúak ellátását kérelmező személy, aki foglalkoztatást helyettesítő támogatásra válik jogosulttá, az Szt. 33 §-ában foglaltakon felül, a jogosultság megállapításának egyéb feltételeként köteles házának, kertjének és ingatlana környezetének rendben tartásáról folyamatosan gondoskodni az alábbiak szerint:
 

a) a lakás rendeltetésszerű használata, folyamatos tisztán tartása,

b) a lakáshoz tartozó elő és hátsó kert, udvar rendben tartása, különös tekintettel a szemét és lom eltávolítására,

c) az ingatlanhoz tartozó kert rendeltetésszerű használata, művelése, a szükséges növényvédelmi védekezési feladatok időben történő végzése; amennyiben a kert nem áll művelés alatt, a terület rendszeres kaszálása, gyommentesítése,

d) a lakótelek közterülettel érintkező részein a járda, továbbá az úttestig terjedő zöldsáv területének a gondozása, tisztán tartása, szemét- és gyommentesítése; téli időszakban a hó- és síkosságmentesítése,

e) az ingatlan valamint a hozzá tartozó kert, udvar, melléképületek rágcsálóktól, kártevőktől való rendszeres mentesítése,

f) állattartásra szolgáló épületek folyamatos tisztántartása, fertőtlenítése, az állati alom szükségszerű elszállítása, vagy annak a termőföldbe történő bedolgozása.

(2)  Az ellátást igénybevevő köteles az (1) bekezdésben felsorolt követelményeket a jogosultság megállapítását követően is fenntartani. Amennyiben e kötelezettségének nem tesz eleget, a jegyző Szt. 37. § (2) bekezdésében foglalt felszólítására sem, úgy a foglalkoztatást helyettesítő támogatás részére történő folyósítását fel kell függeszteni.

9/B. § (1) Az önkormányzat az aktív korúak ellátására jogosult, rendszeres szociális segélyt igénylő személyek részére az Szt. 37/A. § (1) bekezdésében előírt együttműködési kötelezettség teljesítésére a Sülysáp Környéki Szociális Szolgáltatót (székhelye: 2241 Sülysáp, Szent István tér 1.; a továbbiakban: Szociális Szolgáltató) jelöli ki. 

(2) Az együttműködési kötelezettség keretében az ellátást igénybevevő köteles

a) a rendszeres szociális segélyt megállapító határozat jogerőre emelkedésétől számított 8 napon belül a CSASE-nél megjelenni nyilvántartásba vétel céljából, és írásban megállapodni az intézménnyel a részére megfelelő beilleszkedési programról,

b) teljesíteni a beilleszkedését segítő programban foglaltakat,

c) az esetleges akadályoztatásáról a CSASE-t előzetesen értesíteni, illetve az akadályoztatás okát öt napon belül igazolni.

(3)  A beilleszkedési egyedi, személyre szabott tartalmát a CSASE dolgozza ki az érintett szociális helyzetéhez és mentális állapotához igazodóan. A beilleszkedési program formái lehetnek különösen:

a)  az együttműködésre kijelölt szervvel való kapcsolattartás,

b) az együttműködő személy számára előírt, az egyéni képességeket fejlesztő vagy az életmódot formáló foglalkozáson, tanácsadáson, illetőleg a munkavégzésre történő felkészülést segítő programban való részvétel,

c) a felajánlott és az iskolai végzettségének megfelelő oktatásban, képzésben történő részvétel, különös tekintettel az általános iskolai végzettség és az első szakképesítés megszerzésére.

(4) Az együttműködési kötelezettség megszegésének minősül, ha az ellátást igénybe vevő a (2) bekezdésben meghatározott kötelezettségét nem teljesíti.

III.  Fejezet

Természetben nyújtott szociális ellátások

10. §  (1) Az e rendeletben szabályozott pénzbeli ellátások közül az alábbiak – egészben vagy részben – természetbeni szociális ellátás formájában is nyújtható
a) a lakásfenntartási támogatás,

b) az átmeneti segély,

c) a temetési segély.

(2) Természetbeni ellátásként biztosítható 

a) az élelmiszer, 

b) a tankönyv, 

c) a tüzelő, 

d) a közüzemi díjak megtérítése, 

e) a gyermekintézmények térítési díjának kifizetése,

f) helyi autóbuszjáratra szóló havi jegy (bérlet)
.
7. Mentesítés a köztemetés megtérítése alól

11. §  (1) Elhunyt köztemetés keretében, közköltségen történő eltemettetése esetén kérelemre az Önkormányzat az Sztv. 48. § (3) b) pontjában meghatározott megtérítési kötelezettség alól részben vagy egészben mentesíti az eltemettetésre köteles személyt, amennyiben annak 
a) családjában az egy főre számított havi jövedelem nem haladja meg az öregségi nyugdíj mindenkori összegének 150 %-át, egyedül élő esetében annak 200 %-át, és
b) a temetési költség megtérítése – még kamatmentes kölcsön formájában is – veszélyeztetné a család megélhetését.

(2) A köztemetés megtérítése alóli mentesítésről – a Képviselő-testület által az Önkormányzat szervezeti és működési szabályzatában rá ruházott hatáskörében – a polgármester dönt.

8. Közgyógyellátás

12. §  (1) E rendelet alapján közgyógyellátásra az a szociálisan rászorult személy jogosult, akinek 
a) családjában az egy főre számított havi jövedelem nem haladja meg az öregségi nyugdíj mindenkori összegének 180 %-át, egyedül élő esetében annak 230 %-át, továbbá
b) a havi rendszeres gyógyító ellátás költségének mértéke meghaladja az öregségi nyugdíj mindenkori legkisebb összegének 20 %-át.

(2) A közgyógyellátásra való jogosultságról a polgármester dönt. 

(3) A jogosultság egy évre kerül megállapításra, kezdő időpontja a jogosultságot megállapító határozat meghozatalát követő 15. nap.

8/A. Helyi autóbuszbérlet biztosítása

12/A. § (1) Az önkormányzat a helyi autóbuszjáratra szóló havi jegyet (a továbbiakban: bérlet) biztosít annak a nagykorú, diákbérletre nem jogosult személynek, 

c) aki jövedelemmel nem rendelkezik,

d) akinek családjában gépjármű nincs,

e) aki számára a helyi közlekedés igénybevétele ténylegesen indokolt.

(2) A bérlet egyszerre legfeljebb hat hónapra biztosítható, a további igényléséhez újabb kérelmet kell benyújtani.

(3) Egy éven belül nem adható bérlet – megállapított támogatás esetén sem – annak a személynek, aki azzal bármilyen formában visszaél.

(4) A bérlet biztosításáról a polgármester dönt.

IV.  Fejezet

Személyes gondoskodást nyújtó ellátások

13. §  (1) Az Önkormányzat a szociálisan rászorultak részére az alábbi személyes gondoskodást nyújtó alapellátásokat biztosítja:
a) étkeztetés, 

b) házi segítségnyújtás,

c) családsegítés, 

d) jelzőrendszeres házi segítségnyújtás, 

e) nappali ellátást nyújtó intézmény keretében Idősek Klubja.

(2) Az (1) bekezdésben foglaltakon túl az Önkormányzat – szakosított ellátásként – biztosítja a rászorulók átmeneti intézményi elhelyezését. 

(3) Személyes gondoskodást nyújtó ellátást különösen azon szociálisan rászoruló személyek részére kell biztosítani, akik egészségi vagy mentális állapotukból eredően önálló életvitelük fenntartásában támogatásra szorulnak.

14. §  (1) Az Önkormányzat a szociálisan rászorultak ellátásának biztosítására a Sülysápi Gondozási Központot (székhelye: 2241 Sülysáp, Vasút u. 24.) működteti.
(2) A Sülysápi Gondozási Központ alaptevékenysége körében ellátja 

a) az étkeztetést, 

b) az idősek nappali ellátását, valamint 

c) az ellátás területén jelentkező igények felmérését, 

d) más szolgáltatási formákhoz történő hozzáférés segítését, tanácsadás biztosítását.

(3) Az Önkormányzat a házi segítségnyújtásta Sülysáp Környéki Szociális Társulással (székhelye: 2241 Sülysáp, Szent István tér 1.) megkötött feladat-ellátási szerződés keretében biztosítja, a Szociális Szolgáltató útján.

(4) Az Önkormányzat a családsegítést a Sülysáp Környéki Szociális Társulással (székhelye: 2241 Sülysáp, Szent István tér 1.) megkötött feladat-ellátási szerződés keretében a Szociális Szolgáltató útján látja el.

9. Étkeztetés


15. §  (1) Az étkeztetés keretében azoknak a szociálisan rászorultaknak a legalább napi egyszeri meleg étkezéséről kell gondoskodni, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani, különösen

a) koruk,

b) egészségi állapotuk,

c) fogyatékosságuk, pszichiátriai betegségük,

d) szenvedélybetegségük vagy

e) hajléktalanságuk

miatt.

(2) Életkora miatt rászoruló az a személy, aki a társadalombiztosítási nyugellátásról szóló 1997. évi LXXXI. törvény alapján a reá irányadó nyugdíjkorhatárt betöltötte.

(3) Egészségi állapota miatt rászorulónak kell tekinteni azt a személyt, aki mozgáskorlátozottsága, krónikus, akut, vagy egyéb betegsége miatt a háziorvosi vagy szakorvosi igazolás alapján önmaga ellátásáról – részben vagy teljesen – gondoskodni nem tud.

(4) Fogyatékossága, pszichiátriai betegsége, szenvedélybetegsége miatt rászorulónak kell tekinteni azt a személyt, aki fekvőbeteg-gyógyintézeti kezelést nem igényel, önmaga ellátására részben képes.

(5) Hajléktalansága miatt rászorulónak kell tekinteni, aki az Sztv. alapján hajléktalannak minősül, és az ellátás hiánya az életét, testi épségét veszélyezteti. 
(6) Az étkeztetésért fizetendő személy térítési díját úgy kell megállapítani, hogy az ne haladja meg jövedelmének 25 %-át.

10. Házi segítségnyújtás

16. §  (1) Az Önkormányzat Sztv. 63. §-ában meghatározott jogosultak részére házi segítségnyújtást biztosít, a Sülysáp Környéki Szociális Társulással megkötött feladat-ellátási szerződés keretében.
(2) A házi segítségnyújtás igénybevétele iránti kérelmet a Szociális Szolgáltatóintézményvezetőjéhez kell benyújtani a 9/1999. (XI.24.) SzCsM rendeletben meghatározott formanyomtatványon. A kérelemhez az igénylő köteles a szükséges jövedelemigazolásokat, nyilatkozatokat csatolni. A kérelemről az intézmény vezetője dönt.

11. Családsegítés

17. §  (1) Az Önkormányzat az Sztv. 64. §-ában meghatározottak szerint a szociális és mentálhigiénés problémák, illetve egyéb krízishelyzet miatt segítségre szorul személyek, családok számára az ilyen helyzethez vezető okok megelőzése, a krízishelyzet megszüntetése, valamint az életvezetési képesség megőrzése céljából nyújt szolgáltatást a Szociális Szolgáltató útján. 
(2) A családsegítő szolgáltatás igénybevétele térítésmentes.

12. Jelzőrendszeres házi segítségnyújtás

18. §  . 

13. Nappali ellátás – Idősek Klubja

19. §  (1) Az Önkormányzat az Sztv. 65/F. §-ában meghatározott jogosultak részére az Idősek Klubja formájában 25 fő részére nappali ellátást nyújt, a Sülysápi Gondozási Központ által.   
(2) Az ellátás személyi térítési díját úgy kell megállapítani, hogy az az ellátott havi jövedelmének 25 %-át, amennyiben a nappali ellátás mellett étkeztetést is nyújtanak, 30 %-át ne haladja meg.  

14. Átmeneti intézményi elhelyezés

20. §  
V.  Fejezet

Általános eljárási szabályok

21. §  (1) Az e rendeletben szabályozott szociális ellátások igénybevétele önkéntes, az ellátást igénylő, illetve törvényes képviselője kérelmére, indítványára történik.
(2) Ha az ellátást igénylő cselekvőképtelen, a kérelmet, illetve indítványt a törvényes képviselője terjesztheti elő. A korlátozottan cselekvőképes személy a kérelmet a törvényes képviselője beleegyezésével terjesztheti elő.

22. §  A szociális ellátásban részesülő a jogosultság feltételeit érintő lényeges tények, körülmények megváltozásáról 15 napon belül köteles értesíteni az illetékes intézményt vagy hatóságot.

15. A pénzbeli és természetbeni ellátások igénybevételének módja

23. §  (1) A rendelet hatálya alá tartozó ellátások megállapítása iránti önkormányzati hatósági eljárást – kérelemre – a Polgármesteri Hivatal Hatósági Irodája (a továbbiakban: hatóság) folytatja le. Az eljárás költség- és illetékmentes.

(2) A hatóság köteles tájékoztatást nyújtani az e rendelet alapján igénybe vehető szociális ellátásokról, azok igénybevételi feltételeiről és az igényléshez szükséges iratokról. 

(3) Az e rendelet alapján lefolytatásra kerülő eljárás során – az Sztv.-ben foglalt eltérésekkel – a közigazgatási hatósági eljárás és szolgáltatás általános szabályairól szóló törvény rendelkezéseit kell alkalmazni.

24. §  (1) A szociális ellátásra való jogosultság elbírálásához a kérelmező köteles nyilatkozni családja vagyoni, jövedelmi viszonyairól és igazolni a nyilatkozatában foglaltakat.

(2) A jogosultság megállapításakor a kérelmező vagyoni, jövedelmi viszonyait az Sztv. 10. § (2)-(5) bekezdésében foglaltak szerint kell tisztázni.

(3) A kérelmező által közölt adatokat a hatóság köteles ellenőrizni; ennek érdekében környezettanulmányt is lefolytathat.

(4) Amennyiben a hatóság hivatalos tudomása alapján vagy – környezettanulmány lefolytatása után – a kérelmező életkörülményeire tekintettel a kérelmező által benyújtott jövedelemnyilatkozatban foglaltakat vitatja, 

a) felhívhatja a kérelmezőt az általa lakott lakás, illetve saját és a családja tulajdonában álló vagyon fenntartási költségeit igazoló dokumentumok benyújtására. Abban az esetben, ha a fenntartási költségek meghaladják a jövedelemnyilatkozatban szereplő jövedelem 50 %-át, a jövedelem a fenntartási költségek figyelembevételével vélelmezhető;

b) adatot kérhet az állami adóhatóságtól a szociális ellátást igénylő, valamint – írásbeli felhatalmazás alapján – az egy főre jutó havi jövedelem kiszámításánál figyelembe veendő személy személyi jövedelemadójának alapjáról.

25. §  A helyben szokásos, legolcsóbb temetés költségéről a hatóság minden év január 10-éig adatot szerez be a tárgyévre vonatkozóan a helyi temetkezési szolgáltatótól.

16. A személyes gondoskodást nyújtó ellátások igénybevételének módja

26. §  (1) A személyes gondoskodás igénybevétele iránti kérelmet – a megfelelő formanyomtatványon – az ellátást nyújtó intézménynél kell közvetlenül előterjeszteni. A kérelemről az intézmény vezetője dönt.
(2) Az ellátást nyújtó intézmény vezetője az ellátást igénybe vevővel vagy törvényes képviselőjével megállapodást köt. 

(3) A Sülysápi Gondozási Központ intézményvezetője a megkötött megállapodást – mely tartalmazza az étkeztetés vagy nappali ellátás formáját, módját, körét, időtartalmát, a térítési díj összegét és a fizetésére vonatkozó szabályokat – 8 napon belül megküldi az Önkormányzatnak. 

27. §  (1) A személyes gondoskodás igénybevételéért – az Sztv.-ben és az e rendeletben foglaltak kivételével – térítési díjat kell fizetni. 

(2) A Sülysápi Gondozási Központ által nyújtott, a személyes gondoskodás körébe tartozó szociális ellátások térítési díját az 1. melléklet tartalmazza.  

(3) Ingyenes ellátásban kell részesíteni azt az ellátottat, aki jövedelemmel nem rendelkezik. 

17. A szociális ellátás megszüntetésének esetei

28. §  (1) Az Sztv. vagy az e rendeletben meghatározott feltételek hiányában vagy ezek megsértésével nyújtott szociális ellátást meg kell szüntetni, az ellátást jogosulatlanul és rosszhiszeműen igénybevevőt pedig kötelezni kell
a) a pénzbeli szociális ellátás visszafizetésére;
b) természetben nyújtott szociális ellátás esetén a dolog visszaszolgáltatására vagy a szolgáltatásnak megfelelő pénzegyenérték megfizetésére;
c) a személyes gondoskodást nyújtó szociális ellátás esetében az intézményi térítési díj teljes összegének megfizetésére.

(2) Az (1) bekezdés szerinti megtérítést az elrendelése jogerőre emelkedésének napján érvényes jegybanki alapkamattal megemelt összegben kell visszafizetni. Kamat csak a szociális ellátás jogosulatlan és rosszhiszemű igénybevétele és az erről való tudomásszerzés közötti időtartamra számítható fel.

(3) A hatóság a jogosulatlanul és rosszhiszeműen igénybe vett ellátás megtérítését az igénybevételről való tudomásszerzésétől számított három hónapon belül rendelheti el. Nem lehet a megtérítést elrendelni, ha az igénybevételtől vagy – folyamatos ellátás esetén – az ellátás megszűnésétől egy év már eltelt.

(4) Amennyiben a jogosulatlanul és rosszhiszeműen igénybe vett ellátás megtérítése a kötelezett megélhetését súlyosan veszélyeztetné, a hatóság méltányosságból

a) elengedheti,

b) csökkentheti vagy

c) részletfizetést engedélyezhet.

(5) A jogosulatlanul és rosszhiszeműen igénybe vett ellátások megtérítése iránt – a Képviselő-testület által az Önkormányzat szervezeti és működési szabályzatában rá ruházott hatáskörében – a polgármester intézkedik.

29. §  Az étkeztetést és a nappali ellátást a Sülysápi Gondozási Központ vezetője megszünteti, ha
a) az ellátott kérelmezi a megszűntetést, 

b) az ellátott bejelentett lakóhelye vagy tartózkodási helye Sülysápon megszűnik,

c) az ellátást megalapozó körülmények már nem állnak fenn,

d) az ellátott jogosulatlanul vette igénybe az ellátást,

e) a térítési díj fizetésére kötelezett fizetési kötelezettségének nem tesz eleget, 

f) az ellátott meghal. 

18. Jogorvoslat

30. §  (1) Az ellátást igénylő
a) a polgármester és az Egészségügyi és Szociális Bizottság által átruházott hatáskörben hozott döntés ellen a Képviselő-testülethez,

b) a Sülysápi Gondozási Központ intézményvezetőjének döntése ellen az Egészségügyi és Szociális Bizottsághoz,

c) a Sülysáp Környéki Szociális Szolgáltató intézményvezetőjének döntése ellen a Társulási Tanácshoz,

d) 
fordulhat jogorvoslatért.

(2) A jogorvoslati kérelmet a döntés kézhezvételétől számított 10 munkanapon belül lehet előterjeszteni aSülysápi Polgármesteri Hivatalban. 


30/A. § (1) Amennyiben a szociális ellátások e rendelet szerinti, egyedi kérelemre történő nyújtását követően az önkormányzat tárgyévi költségvetésének a szociális ellátások biztosítására szolgáló keretében pénzmaradvány mutatkozik, úgy azt az Egészségügyi és Szociális Bizottság a rászorulók támogatására tárgyév december 31-ig felhasználhatja, akár pénzbeli, akár természetbeni juttatásként. 

(2) A rendelkezésre álló maradványösszeget elsősorban olyan támogatási konstrukcióban kell felhasználni, ahonnan többletösszeg nyerhető az önkormányzati részhez (pl. pályázatok, alapítványi támogatások útján).

(3) A jogosultak körét és a részükre biztosított ellátás összegét és formáját az Egészségügyi és Szociális Bizottság állapítja meg az adott évben jelentkező maradványösszeg függvényében, a Polgármesteri Hivatal által vezetett szociális adatbázis alapján.

VI.  Fejezet

Vegyes és záró rendelkezések

31. §  A Képviselő-testület az Sztv. 58/B. § (2) bekezdésében előírt szociálpolitikai kerekasztal létrehozását és működését külön rendeletében szabályozza.

32. §  (1) Ez a rendelet 2011. január 1-jével lép hatályba.
(2) Hatályát veszti az egyes szociális ellátások helyi szabályairól szóló 15/2007. (XII.17.) és az annak módosításáról szóló 3/2010. (II.25.) önkormányzati rendelet, valamint a személyes gondoskodást nyújtó ellátásokról, azok igénybevételéről és az ezért fizetendő térítési díjakról szóló 17/2009. (XII.22.) önkormányzati rendelet és a 134/2009. (08.27.) számú képviselő-testületi határozat. 

33. §  Ez a rendelet a következő uniós jogi aktusoknak való részleges megfelelést szolgálja:
a) a Tanács 2003/109/EK tanácsi irányelve (2003. november 25.) a harmadik országok huzamos tartózkodási engedéllyel rendelkező állampolgárainak jogállásáról, 11. cikk (1) bekezdés d) pont és 21. cikk,
b) az Európai Parlament és a Tanács 2004/38/EK irányelve (2004. április 29.) az Unió polgárainak és családtagjaiknak a tagállamok területén történő szabad mozgáshoz és tartózkodáshoz való jogáról, valamint az 1612/68/EGK rendelet módosításáról, továbbá a 64/221/EGK, a 68/360/EGK, a 72/194/EGK, a 73/148/EGK, a 75/34/EGK, a 75/35/EGK, a 90/364/EGK, a 90/365/EGK és a 93/96/EGK irányelv hatályon kívül helyezéséről, 24. cikk.

Sülysáp, 2010. december 16.


Horinka László s.k.
Tóth Krisztina s.k.

polgármester
jegyző
1. melléklet a 22/2010. (XII.28.) önkormányzati rendelethez

A sülysápi Gondozási Központ útján biztosított

személyes gondoskodást nyújtó ellátások térítési díjai

I.  Szociális étkeztetés

I.1. Alapadatok

	Ft/fő/nap
	A
	B
	C
	D

	
	Önköltség 
	Normatíva 
	Térítési díj maximális összege (A-B) 
	Fizetendő intézményi térítési díj (< C)

	Étkezés
	787
	220
	567
	520 + áfa

	Kiszállítás
	120
	-
	120
	102 +áfa

	Étkezés kiszállítással
	907
	220
	687
	622 + áfa


I.2. Intézményi térítési díj /havi 21 ellátási napra számítva/

	Ellátás
	Havi intézményi térítési díj

	
	

	Étkezés
	10.920 Ft + áfa

	Szállítás
	2.140 Ft + áfa

	Étkezés kiszállítással
	13.060 + áfa


II.  Idősek nappali ellátása

II.1. Alapadatok

	Ft/fő/nap
	A
	B
	C
	D

	
	Önköltség 
	Normatíva 
	Térítési díj maximális összege (A-B) 
	Fizetendő intézményi térítési díj (< C)

	Nappali ellátás
	942
	192
	750
	300 /TAM/

	Étkezés
	787
	160
	627 + áfa
	520 + áfa

	Nappali ellátás étkezéssel
	1729
	352
	1377
	300

+ 

520 + áfa


II.2. Intézményi térítési díj /havi 21 ellátási napra számítva/

	Ellátás
	Havi intézményi térítési díj

	
	

	Nappali ellátás
	6.300 Ft /TAM/

	Étkezés
	10.920 Ft + áfa

	Nappali ellátás étkezéssel
	10.920 Ft + áfa + 6.300 Ft


III.  A személyi térítési díj megállapításánál figyelembe veendő jövedelmi sávok és térítési arányok

	Jövedelem (Ft/hó)
	Személyi térítési díj / Intézményi térítési díj (%)

	
	

	0 - 28 500
	0

	28 501 - 33 500
	10

	33 501 - 38 500
	20

	38 501 - 43 500
	30

	43 501 - 48 500
	40

	48 501 - 53 500
	50

	53 501 - 58 500
	60

	58 501 - 63 500
	70

	63 501 - 68 500
	80

	68 501 - 73 500
	90

	73 501-
	100

